REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/111-18

18. maj 2018. godine

B e o g r a d

ZAPISNIK

47. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 18. MAJA 2018. GODINE

Sednica je počela u 12,00 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Olivera Pešić, Srbislav Filipović, Milorad Mirčić, Milorad Mijatović, Momo Čolaković i Milan Lapčević.

Sednici su prisustvovali i zamenici članova: Đorđe Milićević (zamenik Dušana Bajatovića) i Zoran Despotović (zamenik Miljana Damjanovića).

Sednici nisu prisustvovali članovi Odbora: Saša Radulović, Goran Ćirić, Vojislav Vujić i Zoltan Pek, niti njihovi zamenici.

Sednici su, kao poverenici, prisutvovali: Željko Radovanović, v.d. direktora Uprave za sprečavanje pranja novca u Ministarstvu finansija i Lina Đurica, iz Uprave za sprečavanje pranja novca.

Na predlog predsednika Odbor je, većinom glasova, utvrdio sledeći:

D n e v n i r e d:

1. Razmatranje Predloga zakona o dopunama Zakona o ograničavanju raspolaganja imovinom u cilju sprečavanja terorizma, u pojedinostima;
2. Informisanje Odbora o Ciljevima održivog razvoja.

Pre prelaska na rad po utvrđenom dnevnom redu Odbor je, većinom glasova (10 „za“, tri člana Odbora nisu iskoristili pravo da glasaju), usvojio zapisnik sa 46. sednice Odbora.

**PRVA TAČKA DNEVNOG REDA: Razmatranje Predloga zakona o dopunama Zakona o ograničavanju raspolaganja imovinom u cilju sprečavanja terorizma, u pojedinostima;**

Odbor je odlučio (sa trinaest glasova “za”) da, na osnovu člana 156. stav 3. Poslovnika Narodne Skupštine, podnese sledeći

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o dopunama Zakona o ograničavanju raspolaganja imovinom u cilju sprečavanja terorizma.

Odbor je odlučio da predloži Narodnoj skupštini da **odbije** sledeće amandmane:

**-** na član 1, koji je podneo narodni poslanik Marko Đurišić;

- na član 1, koji su zajedno podneli narodni poslanici Miroslav Aleksić, Nenad Konstantinović, Goran Bogdanović i Zdravko Stanković;

- na član 1, koji su zajedno podneli narodni poslanici Miljan Damjanović, Božidar Delić i Vesna Nikolić Vukajlović;

- na član 1, koji su zajedno podneli narodni poslanici Vjerica Radeta, Nataša Jovanović i Ružica Nikolić;

**-** na član 2, koji je podneo narodni poslanik Marko Đurišić;

- na član 2, koji su zajedno podneli narodni poslanici Miroslav Aleksić, Nenad Konstantinović, Goran Bogdanović i Zdravko Stanković;

- na član 2, koji su zajedno podneli narodni poslanici Sreto Perić, Vjerica Radeta i Momčilo Mandić;

**-** na član 3, koji je podneo narodni poslanik Marko Đurišić;

- na član 3, koji su zajedno podneli narodni poslanici Miroslav Aleksić, Nenad Konstantinović, Goran Bogdanović i Zdravko Stanković;

- na član 3, koji su zajedno podneli narodni poslanici Nemanja Šarović, Sreto Perić i Vjerica Radeta;

**-** na član 4, koji je podneo narodni poslanik Marko Đurišić;

- na član 4, koji su zajedno podneli narodni poslanici Miroslav Aleksić, Nenad Konstantinović, Goran Bogdanović i Zdravko Stanković;

- na član 4, koji su zajedno podneli narodni poslanici Vjerica Radeta, Nataša Jovanović i Dubravko Bojić;

**-** na član 5, koji je podneo narodni poslanik Marko Đurišić;

- na član 5, koji su zajedno podneli narodni poslanici Miroslav Aleksić, Nenad Konstantinović, Goran Bogdanović i Zdravko Stanković;

- na član 5, koji su zajedno po dneli narodni poslanici Božidar Delić, Nikola Savić i Zoran Despotović;

**-** na član 6, koji je podneo narodni poslanik Marko Đurišić;

- na član 6, koji su zajedno podneli narodni poslanici Miroslav Aleksić, Nenad Konstantinović, Goran Bogdanović i Zdravko Stanković;

- na član 6, koji su zajedno podneli narodni poslanici Filip Stojanović, Aleksandar Šešelj i Vjerica Radeta;

 **-** na član 7, koji je podneo narodni poslanik Marko Đurišić;

- na član 7, koji su zajedno podneli narodni poslanici Miroslav Aleksić, Nenad Konstantinović, Goran Bogdanović i Zdravko Stanković.

Za izvestioca Odbora na sednici Narodne skupštine određena je narodni poslanik dr Aleksandra Tomić, predsednik Odbora.

**DRUGA TAČKA DNEVNOG REDA: Informisanje Odbora o Ciljevima održivog razvoja.**

Predsednik Odbora je podsetila članove Odbora da su Ciljeve održivog razvoja usvojile Ujedinjene nacije na Samitu šefova država i vlada 25. septembra 2015. godine. Ciljevi su sadržani u Agendi 2030, koju je Republika Srbija potpisala u celosti. Ciljevi se promovišu kao Globalni ciljevi za održivi društveni i ekonomski razvoj. Oni su zamenili Milenijumske ciljeve razvoja koji su prestali da važe krajem 2015. i na snazi su od 2015. do 2030. Postoji 17 glavnih ciljeva, a u okviru njih 169 posebno određenih ciljeva.

Dr Milorad Mijatović, član Stalne delegacije Narodne skupštine u Interparlamentarnoj uniji i predsednik Fokus grupe, informisao je članove Odbora o Ciljevima održivog razvoja. On je posebno istakao ulogu Narodne skupštine i njenih radnih tela u implemantaciji tih ciljeva.Takođe je istakao i veliki značaj održavanja Regionalnog seminara o Ciljevima održivog razvoja za parlamente Centralne i Istočne Evrope i Centarlne Azije, koji će se održati 24. i 25. maja 2018. godine u Narodnoj skupštini.

 Sednica je završena u 12,25 časova.

 Sednica je tonski snimana.

 SEKRETAR PREDSEDNIK

 Ljiljana Miletić Živković dr Aleksandra Tomić